# 汶萊

| 汶萊達魯薩蘭國 نڬارا بروني دارالسلام Negara Brunei Darussalam |
| --- |
|
旗

紋章

 |
| **格言：**الدائمون المحسنون بالهدى Sentiasa membuat kebajikan dengan petunjuk Allah 「永遠服侍於真主的指引」 |
| **國歌：**الله فليهاراكن سلطن Allah Peliharakan Sultan 《真主保佑蘇丹》 Duration: 1分5秒.1:05 |
| 汶萊嘅位置（綠）東盟（深灰）  —  [圖例放大] |
| 首都 同最大城市 | 斯里巴加灣市 ﻿ / ﻿ |
| 官方語言 | 馬來話 |
| 認可語言 | 英文 |
| 國家語言 | 馬來話 |
| 族裔（2004） | * 66.3% 馬來人
* 11.2% 華裔
* 3.4% 原住民
* 2.3% 印度裔
* 16.8% 其他
 |
| 宗教（2011） | **國教： 67% 伊斯蘭教遜尼派

**其他宗教： 13% 佛教
* 10% 基督教
* 10% 印度教同其他宗教
 |
| 政府 | 伊斯蘭國家 單一制 君主專制 |
|  |
| • 蘇丹兼國家元首  | 哈桑納爾·博爾基亞陛下 |
| • 王儲  | 穆赫塔迪·比拉殿下 |
| • 首相  | 哈桑納爾·博爾基亞陛下 |
| • 穆夫提  | 阿卜杜勒·阿齊兹 |
| • 首席法官  | 張惠安 |
| • 立法會議長  | 阿都拉曼達益 |
|  |
| 立法機關 | 汶萊立法會 |
| 歷史 |
|  |
| • 汶萊王朝成立  | 1368年 |
| • 成為英國殖民地  | 1888年 |
| • 日本佔領  | 1941年－1945年 |
| • 成為英國保護國  | 1946年 |
| • 取得內部自治權  | 1971年 |
| • 脱離大英帝國獨立  | 1984年1月1號 |
| • 東盟宣言  | 1984年1月7號 |
|  |
| 面積 |
| • 總計 | 5,765 km2（2,226 sq mi）（164） |
| • 水域（%） | 8.6 |
| 人口 |
| • 2015估計 | 417,200（175） |
| • 密度 | 72.11/km2（186.8/sq mi）（134） |
| GDP（PPP） | 2016年估算 |
| • 總計 | $33.376 billion（116） |
| • 人均 | $80,000（5） |
| GDP（國際匯率） | 2015年估算 |
| • 總計 | $13.002 billion（111） |
| • 人均 | $30,932（25） |
| HDI（2018年） | ▼ 0.845 極高 · 43 |
| 貨幣 | 汶萊元（B$）（BND） |
| 時區 | UTC+08:00 （汶萊時間） |
| 日期格式 | dd/mm/yyyy |
| 行車方向 | 左側 |
| 電話區號 | +673 080（亦有用東馬來西亞電話區號） |
| ISO 3166代碼 | BN |
| 互聯網頂級域 | .bn |
| 1. **^** Under Article 82: "Official language" of the Constitution of Brunei, Malay is the official language.
2. **^** Under Article 82: "Official language" of the Constitution of Brunei, English is used in official documents (official documents are bilingual; Malay and English).
 |
| ∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。 ∗IMF網站嘅人均GDP數字，同用GDP除以上面人口數得出嚟嘅數有可能唔一樣。 |

**汶萊達魯薩蘭國**（爪夷文：بروني دارالسلام；馬來文：Negara Brunei Darussalam；英文**State of Brunei, the Abode of Peace**或者**Nation of Brunei, the Abode of Peace**），簡稱**汶萊**（**Brunei**），以前叫**婆羅乃**，係婆羅洲北岸一個東南亞國家，成個國土畀馬來西亞沙撈越州所分割、環繞。汶萊係東南亞聯盟成員之一，主要宗教同國敎係回教，係一個產油國，石油同埋天然氣嘅生產同出口大約佔國內生產總值大約67%。1984年1月1號汶萊脫離英國獨立，1月7號加入東盟。汶萊係一個唔使交稅嘅國家之一。

## 分區

汶萊有4個縣（daerah）：

* 摩拉縣係汶萊最細嘅縣，首府斯里巴加灣市（Bandar Seri Begawan）屬於呢個縣，面積571平方公里，人口230,030。
* 馬來奕縣係汶萊最大縣，面積2,724平方公里，人口55,602。
* 淡布隆縣，面積1,304平方公里，人口8,563。
* 都東縣，面積1,166平方公里，人口38,649。

## 史

據《新唐書》、《舊唐書》，唐宋時同中國各國，都有來往。明朝張燮（1574年—1640年）本《東西洋考》亦有關於汶萊嘅記載。

## 人口

文萊總人口大約41萬，馬來人佔大約2/3，土著佔6％，人口最多嘅少數民族係華人，大約佔總人口15%，大多數華人信佛教，華人以閩南人佔大多數，其餘12％人口係其他民族（包括印度人）。

### 宗教

由2011中央情報局世界概況估算
1. 回教 (79.0%)
2. 基督教 (9.00%)
3. 佛教 (8.00%)
4. 其他宗教 (4.00%)

汶萊2016年人口宗教分佈
1. 回教 (80.9%)
2. 基督教 (7.10%)
3. 佛教 (7.00%)
4. 其他 (5.00%)

## 地理

汶萊地形圖
汶萊坐落喺全年濕熱嘅婆羅洲熱帶雨林，成片國土畀馬來西亞沙撈越分為東、西兩部分。以往穿梭兩者之間需要經過沙撈越林夢，直至淡武隆大橋喺2020年通車之後，先將兩者直接連起嚟。

汶萊總面積有5,765平方公里（2,226 sq mi），海岸線長達161公里（100 mi），喺南中國海隔離，同馬來西亞有381公里（237 mi）長嘅邊界、500平方公里（193 sq mi）水域同埋一個 200海哩（370公里; 230 mi）嘅專屬經濟區。

大約97%總人口住喺汶萊西部 (馬來奕縣、都東縣同摩拉縣)，只有大約10,000人住喺東部高山地帶（淡武隆縣）。喺2010年7月，汶萊總人口大約408,000，其中大約150,000人住喺首都斯里巴加灣市。其他主要城鎮包括港口城市 Muara，石油製造城市 Seria ，同埋隔離城鎮馬來奕 (Kuala Belait)。 喺 Belait District, Panaga 地區有好多歐洲人住喺度，因為嗰區有 Royal Dutch Shell 同 British Army housing 以及充足休憩設施。

大部分汶萊土地都喺婆羅洲熱帶雨林生態區低地；高山熱帶雨林地區喺內陸。

### 氣候

汶萊全境接近赤道，屬熱帶雨林氣候，無颱風、地震等天災。

## 經濟

原油同天然氣係國家嘅主要支柱，佔國內生產總值（GDP）90%。喺東南亞，石油儲量同產量僅次於印尼，居第2位。汶萊係世界上最有錢國家之一，同新加坡一樣喺東南亞一樣咁有錢，但係汶萊依家仍被視為發展中國家。

2005年汶萊人均國內生產總值係15,964美元，國民唔使交個人所得稅。

2010年汶萊人均國內生產總值為51,600美元。

### 貨幣

## 文化

汶萊文化同馬來西亞以及印尼相似。另外，伊斯蘭文化亦帶嚟好大影響。

汶萊主要官方語言係馬來話，但係英文都係一個主要語言之一，亦係學校必修科目之一。

作為一個伊斯蘭教法國家，汶萊禁止喺公眾地方買賣同享用酒精飲品。只允許非穆斯林入境時攜帶少量酒精飲品作私人享用。

## 交通

由於汶萊油價相對平，大多數人會選擇自己揸車，所以巴士數量唔多。另外，汶萊國土相對較細，交通配套尚算齊全，有高速公路連接國內重要地方，東至斯里巴加灣市西至馬來西亞邊境，汶萊國際機場係汶萊唯一一個機場，航點主要係東南亞、東亞同大洋洲一帶。

* 汶萊國際機場入境大廳同上層餐廳區
* 汶萊國際機場入境字樣
* 汶萊國際機場外嘅清真寺

## 假期同節日

**汶萊法定假期同傳統節日**
| 日期 | 名 |
| --- | --- |
| 1月1號 | 元旦（Tahun Baru）تاهون بارو |
| 農曆正月初一 | 華人新年（Tahun Baru Cina）تاهون بارو چينا |
| 唔定 | 登霄節（Laylat Isra Dan Mi'Raj）ليلة الإسراء و المعراج |
| 2月23號 | 國慶日（Hari Kebangsaan）هاري کبڠسأن |
| 回曆9月 | 齋月第一天（Ramadhan）رمضان يوم اول / رمضان هاري ڤرتام |
| 唔定 | 可蘭經降世日（Laylat Nuzul Al Quran）ليلة أنزل القرآن / ليلة القدر |
| 回曆10月1號 | 開齋節（Hari Raya Puasa / Aidilfitri）عيد الفطر |
| 5月31號 | 汶萊親衛隊節 |
| 回曆12月10號 | 哈芝節（Hari Raya Haji / Aidiladha）عيد الاضى |
| 回曆1月1號 | 伊斯蘭曆新年（Awal Muharram）محرم |
| 7月15號 | 蘇丹華誕（Hari Keputeraan Sultan）هاري کڤوترأن سلطان |
| 回曆3月12號 | 先知穆罕默德誕辰（Maulud Nabi Muhammad SAW）مولد نبي محمد |

## 體育

足球係汶萊一種好流行嘅運動。

汶萊運動員亦參與過國際比賽，包括
奧林匹克運動會、英聯邦運動會同埋東南亞運動會。喺1996年、2000年同2004年奧運會，汶萊派咗一位運動員參賽，而喺2012年倫敦奧運會入面，汶萊派咗兩位運動員，其中包括第一位女奧運會運動員代表。由1990年以嚟，即使汶萊有派運動員參加英聯邦運動會，但係汶萊運動員仲未喺任何運動入面贏得任何獎牌。汶萊舉辦過1999年東南亞運動會。

## 攷

## 出面網頁

* Home - GOV.BN Portal 汶萊政府官方入門網站 （馬來文） （英文）
* Brunei Tourism | Unravel Brunei
* 〈国家概况 — 中华人民共和国外交部〉 (簡體中文)。中華人民共和國外交部。
* 〈汶萊和平之國 Brunei Darussalam - 亞太地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "Brunei - United States Department of State" (英文). 美國國務院.
* 汶萊喺中央情報局《世界概況》嘅資料 （英文）
* 〈ブルネイ・ダルサラーム国 ｜ 外務省〉 (日文)。日本外務省。
* "Brunei Darussalam - Department of Foreign Affairs and Trade" (英文). 澳洲外交貿易部.